SARL-NUUS - SONDAG 28 SEPTEMBER 2008 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. 


Oudio is ook beskikbaar via die web www.sarl.org.za; klik op ARMI en volg die 
skakels soos aangedui. Vir oudio via Echolink koppel met ZSOJPL-R. 


Hierdie - en vorige bulletins - kan van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is (Naam en Roepsein), vanuit Pretoria met herleidings 
op 28,325, 14,235, 10,130, 7,066 en 3,695 MHz ESB, asook op 51,400, 438,825 
en 1 297 MHz FM in die Pretoria-gebied. (Ander nuuslesers verander soos 
toepaslik.) 


STIL SLEUTELS 


Dit is met diep leedwese dat die heengaan van twee radioamateurs aangekondig 
moet word. 


Vic Hugo, ZS1LY, `n vorige President van die SARL in 1989, se sleutel het 
verlede week stil geword na 'n lang tydperk van siekte. Sy begrafnis was op 
Maandag 15 September. 


Ken Groom, ZR5AAD van Holland, Michigan in die VSA se sleutel het na `n 
kort siekbed stil geword. Hy het op Sondag 24 September ernstige beroerte 
gehad en daar is gevind dat hy `n kwaadaardige gewas op die brein het, sy 
toestand was terminaal. 


Ken het `n groot rol gespeel in die totstandkoming van die Holland Amateurra- 
dioklub se Radiotegniese sentrum. Ter nagedagtenis is die Holland Amateurra- 
dioklub se klubhuis die Ken Groom, ZRSAAD, Tegniese en Opleidingsentrum 
vernoem. 


Ons betuig ons innige meegevoel met die families en vriende van die afgestor- 
wenes. 


POUSE] 

In die nuus vandag; 

DIE 2008 BERNARD PRICE GEDENKLESING 

EERSTE METEORVERSTROOIINGKONTAK OP 4 METER 
LEER HOE OM MET PIC s TE WERK 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


DIE 2008 BERNARD PRICE GEDENKLESING GAAN OOR “EXPLORING 
THE FIERY STAR, THE SUN” 


Hierdie jaar se Bernard Price gedenklesingtoer word aangebied deur Prof Sami 
Solanki, n sonfisikus en besturende direkteur van die Max Planck Instituut vir 
Sonnestelselnavorsing. 


Die son is n rustelose ster. Dit wys n wye verskeidenheid van kortstondige of 
aktiewe verskynsels, soos donker sonvlekke, die deurlopende veranderende warm 
korona, energieke fakkels en enorme koronale massauitwerpings, tesame met die 
gepaardgaande uitset van energieke uitstraling en deeltjies. Die veranderende 
sonuitset beinvloed ons natuurlike omgewing, insluitende die wêreldklimaat en 
affekteer n groeiende hoeveelheid en verskeie tegniese stelsels in die ruimte en op 
aarde. Om die geheime van die son te ontbloot, is daar n armada van ruimtetuie 
wat na verskillende dele van die sonnestelsel vlieg, met nog opwindende send- 
ings wat voorlê. Hoogtepunte van onlangse ruimtesendings, insluitende van die 
besonderse video-opnames gemaak deur hulle, sal aangebied word asook planne 
vir toekomstige ruimtesendings. 


Die Bernhard Price gedenklesing word op die volgende datums aangebied: 
Maandag 13 Oktober in Johannesburg, Dinsdag 14 Oktober in George, Woens- 
dag 15 Oktober in Port Elizabeth, Donderdag 16 Oktober in Durban en Vrydag 
17 Oktober in Kaapstad. Besoek die Suid-Afrikaanse Instituut van Elektriese 
Ingenieurs se webwerf by www.saiee.org.za, vir besonderhede van tye, lokale en 
waar om te registreer. Alhoewel die lesings gratis is en vir almal toeganklik is, 
is dit belangrik om te registreer. 


SARL-KANTOOR GESLUIT 


Die SARL-kantoor sal op 1 en 2 Oktober en dan weer vanaf 6 tot 17 Oktober 
gesluit wees. Vir dringende sake stuur 'n e-pos aan secretary@sarl.org.za of los 
'n stemboodskap op die kantoortelefoon. (Gedurende hierdie datums sal daar 
niemand by die Nasionale Amateurradiosentrum wees nie, maar die sekretaris 
sal die e-posse, fakse en stemboodskappe hanteer. 


EERSTE METEOORVERSTROOIINGKONTAK OP 4 METER 


Andre Botes, ZS2ACP, in Port Elizabeth en Paul Smit, ZSONK, in Polokwane 
het wat moontlik die eerste meteoor-OSO op 4 meter in Afrika is, op 31 Augustus 
2008 gemaak. Die twee stasies het om 03:00 UTC begin op 70,200 MHz HSB met 
n FSK441 @OSO wat teen 04:18 UTC voltooi is. Andre, ZS2ACP, het gebruik 
gemaak van n gemodifseerde 'Ten'Tec 6 m omsetter met 23 Watt na n 3-element 
Yagi en Paul, ZSONK, het n tuisgeboude omsetter met 24 Watt na `n 7-element 
Yagi gebruik. 


Hulle het nog n meteoorkontak gemaak tydens die BHF-kompetisie op 21 
September. Tydens die kontak het Andre gebruik gemaak van n 5-element 
Yagi. 


FSKA41-programmatuur is ontwerp vir hoëspoed meteoorverstrooiingskommu- 


nikasie wat gebruik maak van die kort “pings” van seine gereflekteer vanaf die 
geloniseerde stert van meteoriete sowat 100 km bokant die aarde se oppervlakte. 
Sulke pings is tipies enkele dB bo die ontvangergeraas en mag tussen tien tot 
n paar honderd millisekondes hoorbaar wees. Deur gebruik te maak van hi- 
erdie kort pings, fasiliteer FSKA41-@SO s in die 800 tot 2 200 km afstand in die 
amateur 2-meter en ander BHEF- en UHF-bande. 


Die WSJT FSK441 meteoorkommunikasiesagteware is deur Jo Taylor, K1JT 
ontwikkel. Jo Taylor is n 1993 Nobel Laureate in Fisika vir die ontdekking van 
'n nuwe tipe pulsar, n ontdekking wat nuwe moontlikhede vir die studie van 
gravitasie geopen het. 


Jo se belangstelling in amateurradio gaan terug na sy tienerjare. In n eielewens- 
beskrywing gepubliseer ten tye van die ontvangs van die Nobelprys, skryf hy 
“Van my beste kinderherinnerings is die versamel van klippylpunte wat deur 
vroeër inwoners daar gelos is, en die oprigting, saam met my broer Hal, van 
verskeie groot, roterende amateurradioantennas, hoog bokant die dak van die 
drieverdieping Victoriaanse plaashuis. Met een so `n projek, tot groot ontstel- 
tenis van ons ouers, het ons dit reggekry om die baksteenskoorsteen tot op 
dakoppervlakte af te sny. Die insident was een van vele praktiese lesse van my 
jeug, nie almal betyds opgeneem nie en swak ingeligte kortpaaie om die doel te 
bereik”. 


Baie geluk aan Andre, ZS2AG,P en Paul, ZS6NK. 


LEER HOE OM MET PICs TE WERK BY N SPESIALE RIA- 
GELEENTHEID 


Leer hoe om met PIC's te werk, hoe om hulle te programmeer en hulle te gebruik 
in amateurradioprojekte. n Spesiale Radio-Tegnologie-in-Aksie-geleentheid sal 
op Saterdag 29 November vanaf 09:00 tot 13:00 by die SARL Nasionale Am- 
ateurradiosentrum in Gauteng gehou word. Die koste van die kursus is R200 
vir SARL-lede en R300 vir nie-lede. Die regsitrasiegelde sluit alle onderdele, 
programmatuur en ligte verversings in. John Willescroft, ZS6EF, sal die kursus 
aanbied en is beperk tot 20 persone. 


Besoek asseblief www.sarl.org.za, klik op “activity” en kies “RTA” vir besonder- 
hede van hoe om te bespreek en wat benodig word vir die kursus. Die volgorde 
van registrasie sal bepaal wie die kursus bywoon. 


LIDMAATSKAP SPRING TOT 1 227 


Hierdie week het weer n groei getoon in die hernuwings. Tans staan die lid- 
maatskap op 1 227. 


Op 30 September sal lede wat nognie hulle lidmaatskap betaal het nie van die 
databasis verwyder word en sal diesulkes geen toegang hê tot lidmaatskapdienste 
nie. As u, u faktuur misplaas het of dit het u ontgaan, betaal nou R320. Vir 
die lidmaatskaptariewe van ander klasse van lidmaatskap, skakel 011 675 2393 
of besoek www.sarl.org.za. 


Hierdie week verwelkom ons die volgende nuwe lede van die SARL: 


Japie Venter, ZSL566, Ria Olivier, ZSL573, Karel Kruger, ZSL574, Justin 
Phillips, ZSL554, Stephen Howell, ZSL555, Desmond Williams, ZS$L556, Gabriel 
Schoeman, £SL557, John Waberski, ZSL558, en Stephen Stuttard, ZUGET. 


CO HOU KOERS EN JAMBOREE OP DIE LUG 


Die jaarlikse CG Hou Koers-aktiwiteit vir die Voortrekkerbeweging vind 
plaas op Vrydag 17 en Saterdag 18 Oktober, terwyl Jamboree op die Lug 
op Saterdag 18 en Sondag 19 Oktober 2008 plaasvind. Kontak u plaaslike 
Voortrekkerkommando, Padvindergroep en Meisiegidsgroep en bied u hulp aan 
om 'n amateurstasie by hul vergaderplek of by 'n kampeerterrein op te rig. 
Die Voortrekkers, Padvinders en Meisiegidse kan help met die oprigting van 
antennas, die logboek op datum hou, @OSL-kaarte uitskryf en beslis met ander 
Voortrekkers, Padvinders en Meisiegidse hier in Suid-Afrika en in die buiteland 
gesels. 


KOMPETISIENUUS 


Die tweede skof van die SARL 80 Meter @SO-Gesellisheid vind plaas op Don- 
derdag 2 Oktober en dit begin om 19:00 en eindig teen 22:00 SAT. Dit is `n 
foonalleenkompetisie in die bandgedeelte 3,603 tot 3,700 MHZz en u roepsein, `n 
RS-seinverslag en `n reeksnommer beginnende by 001 word uitgeruil. 'n Kon- 
tak met `n Suid-Afrikaanse stasie tel 10 punte en 'n kontak met `n stasie buite 
Suid-Afrika tel 15 punte. Die reels is beskikbaar in die SARL-Kompetisieboek. 


BESTE WENSE VIR DIE HEILIGE DAE 


Ons beste wense gaan aan an al ons Joodse lede en luisteraars vir 'n gelukkige 
nuwejaar. Mag u ingeskryf en verseel wees vir 'n goeie jaar en gelukkig wees 
gedurende die feestyd. 


Wanneer die nuwe maan opkom, sal Moslems hulle fees op 30 September be- 
eindig. Ons wens voorspoed aan ons Moslemlede en luistraars gedurende hulle 
'Eid uI-Fitr. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak die 
komende week baie laag gaan wees. Die geomagnetiese veld sal oor die algemeen 
stil wees tot 29 September waarna onrustige vlakke verwag word tot 5 Oktober. 
Die voorspelde effektiewe sonvlektelling sal gedurende die komende week minder 
as 5 wees. Die verwagte DX-toestande is goed vir die Noordelike rigtings maar 
vrotterig vir die hoofsaaklik Noord-Westelike paaie. Die goeie nuus is dat Kobus 
Olckers die frekwensievoorspellingsdiens uitgebrei het met twee teikengebiede in 
Suid Amerika. 


20 m is die beste keuse vir DX met moontlike 15 en 20 m openinge vanaf 12:00 
SAT na Indië. Daar is moontlike flou 40 en 80 m openinge na Nieu-Zeeland 
om 19:00. Vanaf 06:00 is daar moontlike 20 m openinge na Australië. Kontakte 


met Peru is om 08:00 vir `n kort rukkie moontlik. Brasilië kan waarskynlik op 
20 m vanaf 18:00 gewerk word. Vanaf ongeveer 15:00 is daar moontlike goeie 
15 en 20 m-openinge na Europa. Kontakte met die VSA se Ooskus is op 15 m 
om 20:00 moontlik. 10 MH; lyk laatmiddag en na sonsonder bruikbaar vir die 
Morsekode- en digitale entoesiaste. 


Plaaslike toestande gaan gedurende die dag op 40 m goed wees. 80 m behoort 
gedurende vroegoggend en laatmiddag goeie resultate oor die korter afstande, 
byvoorbeeld tussen 7S5 en ZS6, te lewer. 30 m sal gedurende die middel van 
die dag goeie resultate tussen ZS6 en ZS2 lewer. Saans is 80 m die beste keuse. 
Met somer om die draai is dit is nou die ideale tyd om kontakte vir jou 80 m 
WAZS te maak. Een van die dae is die donderstorms en statiese steurings weer 
terug. 


Onthou dat hierdie net `n voorspelling is en dat HF jou steeds kan verras. Skakel 
jou stel aan, luister en roep ook C@ om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


O2Oktober SARL 80 m @SO-geselligheid; 03 Oktober - Jongdamestoer van SA 
begin; 04 Oktober Oosrand Vlooimark; 08 Oktober - Rig `n stasie by `n skool 
op as deel van ruimteweekaktiwitete; 16 Oktober Radioamateureksamen; 17 
to 19 Oktober COG Hou Koers en JOTA; 29 November Kursus oor gebruik 
van PIC s. 


SARL-nuus nooi klubs en individue uit om nuusberigte wat vir radioamateurs en 
kortgolfluisteraars van belang is, in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om te luister na die program Amateur Radio Mirror 
International, wat om 10:00 SAT op 145,750 MHz in die Pretoriagebied uitge- 
saai word, met herleidings op 7 (082, 7 205 en 17 590 kHz. Vir oudiostrome 
en Echolink deur ZS6FCS, besoek www.sarl.org.za, klik op ARMI en volg die 
skakels. `n Heruitsending vind Maandagaande om 21:00 SAT op 3 215 kHr 
plaas. Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
Dennis, ZS4BS, saamgestel is. 


'n Voorspoedige week word aan almal toegewens, 73. /EX 


